CELEX: 31996D0091
Language: el
Date: 1996-01-22 00:00:00
Title: 96/91/ΕΚ: Απόφαση του Συμβουλίου, της 22ας Ιανουαρίου 1996, για την έγκριση της τροποποίησης του άρθρου VII της σύμβασης για την αλιεία και τη διατήρηση των ζώντων πόρων της Βαλτικής Θάλασσας και των Belts

Avis juridique important

|

31996D0091

96/91/ΕΚ: Απόφαση του Συμβουλίου, της 22ας Ιανουαρίου 1996, για την έγκριση της τροποποίησης του άρθρου VII της σύμβασης για την αλιεία και τη διατήρηση των ζώντων πόρων της Βαλτικής Θάλασσας και των Belts  

Επίσημη Εφημερίδα αριθ. L 021 της 27/01/1996 σ. 0069 - 0070

ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Ιανουαρίου 1996 για την έγκριση της τροποποίησης του άρθρου VII της σύμβασης για την αλιεία και τη διατήρηση των ζώντων πόρων της Βαλτικής Θάλασσας και των Belts (96/91/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43 σε συνδυασμό με το άρθρο 228 παράγραφος 3 πρώτο εδάφιο,την πρόταση της Επιτροπής (1),τη γνώμη του Ευρωπαϊκού Κοινοβουλίου (2),Εκτιμώντας:ότι η σύμβαση για την αλιεία και τη διτήρηση των ζώντων πόρων της Βαλτικής Θάλασσας και των Belts, που υπογράφηκε στο Gdansk στις 13 Σεπτεμβρίου 1973, τροποποιήθηκε από το πρωτόκολλο της διάσκεψης των αντιπροσώπων των κρατών μερών της σύμβασης, που υπογράφηκε στη Βαρσοβία στις 11 Νοεμβρίου 1982 7ότι η Κοινότητα προσχώρησε στη σύμβαση για την αλιεία και τη διατήρηση των ζώντων πόρων της Βαλτικής Θάλασσας και των Belts στις 18 Μαρτίου 1984 (3) 7ότι διεξήχθησαν διαπραγματεύσεις κατά την 20ή σύνοδο της διεθνούς επιτροπής αλιείας της Βαλτικής Θάλασσας με στόχο την τροποποίηση του άρθρου VII της εν λόγω σύμβασης, ώστε να καθιερωθεί στενότερη σύνδεση μεταξύ της οικονομικής συνεισφοράς των συμβαλλόμενων μερών και του μεγέθους των αλιευτικών πόρων που τους χορηγούνται βάσει της σύμβασης 7ότι η προτεινόμενη τροποποίηση θα αρχίσει να ισχύει 90 ημέρες μετά τη λήψη από την κυβέρνηση-θεματοφύλακα της κοινοποίησης αποδοχής της εν λόγω τροποποίησης από όλα τα συμβαλλόμενα μέρη 7ότι, ενόψει των αλιευτικών δυνατοτήτων που προκύπτουν για την Κοινότητα εκ της σύμβασης, είναι προς όφελός της να εγκρίνει την προτεινόμενη τροποποίηση,ΑΠΟΦΑΣΙΖΕΙ:Άρθρο 1 Δια της παρούσης εγκρίνεται από την Κοινότητα η τροποποίηση του άρθρου VII της σύμβασης για την αλιεία και τη διατήρηση των ζώντων πόρων της Βαλτικής Θάλασσας και των Belts.Το κείμενο της τροποποίησης προσαρτάται στην παρούσα απόφαση.Άρθρο 2 Ο Πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να κοινοποιήσει την έγκριση της Κοινότητας στην κυβέρνηση-θεματοφύλακα, βάσει του άρθρου XVI της σύμβασης.Βρυξέλλες, 22 Ιανουαρίου 1996.Για το ΣυμβούλιοΟ ΠρόεδροςW. LUCCHETTI(1) ΕΕ αριθ. C 252 της 28. 9. 1995, σ. 8.(2) Γνώμη δοθείσα στις 15 Δεκεμβρίου 1995, (δεν δημοσιεύθηκε ακόμα στην Επίσημη Εφημερίδα).(3) ΕΕ αριθ. L 237 της 26. 8. 1983, σ. 4.